Tim bol sipak nasional Estonia

Tim bol sipak laki nasional Estonia () ngarika menua Estonia dalam laban main bol sipak sereta dikawal Gerempung Main Bol Estonia, tubuh pengatur bul sipak di Estonia. Padang rumah Estonia iya nya Stadium Lilleküla di indu menua Tallinn.

Pekit keterubah tim nasional diatur ngelaban Finland ba taun 1920 lalu ngujungka alah 6-0. Pemain bol Estonia semina sekali aja ngambi bagi ba Lumba Olimpik, lebuh sida bemain seiti main ba dalam  pekit kepenudi Lumba Olimpik 1924 di Paris, Peranchis. Maya Perang Dunya Kedua, dalam taun 1940, Estonia diserang sereta dipegai Serakup Soviet, lalu nadai peluang ngaga tim main bol nasional baru nyentukka menua nya mulaika meerdeka penuh dalam bulan Ogos 1991. Pengudah ambis timpuh dipegai Soviet ba taun 1944–1991, main entarabansa keterubah Estonia ke diaku FIFA iya nya enggau Slovenia kena 3 Jun 1992, seri 1-1 ba padang rumah menua sida di Tallinn.

Estonia nadai kala masuk Trofi Dunya FIFA tauka Championsyip Eropah UEFA. Tim nya udah datai ba renggat main penyelayak UEFA Euro 2012, enggau ba penuduk lumur dua dalam raban pengelayak sida, sebedau dipilih ngelaban Ireland ungkup main pengelayak, lalu nyadika taun 2011 nyadi "annus mirabilis main bol Estonia". Sida udah ngulang pemujur tu kenyau ari nya enggau layak ngagai main play-off pengelayak UEFA Euro 2024 nengah nyadi pemenang raban pemadu manah ba Liga D Bansa UEFA 2022–23.

Estonia mega kala ngambi bagi ba pekit Trofi Baltik sub-kandang menua setempat, ke nyadi tiap dua taun entara menua Estonia, Latvia enggau Lithuania. Estonia udah menang ba pekit Trofi Baltik tiga menua lima kali — ke pemadu baru ba taun 2024 — ke kurang ari sebarang dua tim bukai dalam pekit nya, Latvia enggau Lithuania.

Rikut pemadu mayuh main antarabansa ulih siku pemain antarabansa dipegai Konstantin Vassiljev enggau 159 main. Martin Reim ngembuan 157 main, ke megai rikut Eropah dalam taun 2009 nyentuk November taun nya. Rikut pemadu mayuh gol dipegai Andres Oper enggau 38 gol.

Kereban sanding